text: TV SYD strikker på et nyt program 
  09 maj 2014 kl. 17.28
  TV SYD er ved at strikke et nyt program sammen. Helt bogstavligt. Kom med til optagelserne på Den store Strikkedyst på Gram Slot.
  At strikke er det nye sort. Strikning er blevet meget populært i løbet af de sidste fire-fem år.
  Det giver sig bl.a. udtryk i, at der er tilmeldt 16.000 til Fanø Strikkefestival.
  I udsendelserne vil en række kvinder og mænd dyste om at strikke forskellige ting, som så skal bedømmes af dommere.
  Vært på programmerne er Christine Hoffmann, mens Charlotte Sølvsten er tilrettelægger, og kanalchef Pia Lasborg er med på sidelinien.
  - Der skal strikkes på tid, og det har virkelig presset deltagerne, siger Charlotte Ssølvsten.
  Den Store Strikkedyst sendes på TV SYD+ til september.
  